สวัสดีค่ะ หนูอยากทราบอาการว่าจะมีการตั้งครรภ์ไหม มีหนูเพศสัมพันธ์กับเเฟนใกล้ช่วงรอบเดือนค่ะ เเล้วมีเลือดออกมาเเต่ไม่เเน่ใจว่าเลือดประจำเดือนหรือป่าวเเต่อยู่ในช่วงที่จะครบรอบเดือนพอดีคะ เเล้วเลือดมาเเบบไม่เยอะ มาๆขาดๆอยู่ประมาณ5วันหลังจากนั้นก็หายไป ผ่านไปประมาณ2อาทิตย์ เริ่มมีอาการปวดหลัง เจ็บหน้าอก ปวดท้องน้อย ตกขาวมาเยอะ อาการเเบบนี้จะมีโอกาสตั้งครรภ์ไหมคะ
สวัสดีค่ะ หากอยู่ในช่วงวันที่ที่ประจำเดือนควรจะมา และได้มีเลือดออกมานาน 5 วัน เลือดดังกล่าวก็น่าจะเป็นประจำเดือนได้ อย่างไรก็ตาม หากมีปริมาณน้อยกว่าปกติ แนะนำอาจลองตรวจหาการตั้งครรภ์ดูก่อนค่ะ หากตรวจพบ อาการต่างๆ ที่เป็นอยู่ ก็เป็นอาการของการตั้งครรภ์ได้ แต่หากตรวจไม่พบ ก็แสดงว่าเป็นเลือดประจำเดือนค่ะ ส่วนการที่มีปริมาณน้อยกว่าปกติ อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้นสำหรับอาการปวดหลัง เจ็บหน้าอก ปวดท้องน้อย ตกขาวเยอะ อาจเป็นอาการของการมีประจำเดือนในรอบต่อไปที่จะมาก็ได้ค่ะ แต่หากอาการปวดท้องน้อยเป็นมากขึ้นเรื่อยๆ หรือมีตกขาวที่ผิดปกติ เช่น มีปริมาณมากทุกวัน มีกลิ่นเหม็น มีสีเขียวเหลืองคล้ายหนอง เป็นต้น ก็อาจเกิดจากการมีมดลูกอักเสบได้ ในกรณีนี้แนะนำควรไปพบสูติ-นรีแพทย์เพื่อหาสาเหตุค่ะ